ٹیکسٹائلز کی وزارت
52واں آئی ایچ جی ایف-دہلی میلہ خریداروں کی گہری دلچسپی کے ساتھ اختتام پذیر
تقریباً 1850 کروڑ روپے مالیت کا کاروبار کیا گیا
پیداوار ،افراد اور استعداد میں بھارت کو دنیا کا پسندیدہ سورسنگ مرکز بنادیا
نئی دہلی،یکم نومبر 2021/مہمان خصوصی ممبر پارلیمنٹ  ڈاکٹر سید ظفر اسلام اور اترپردیش سرکار کے لیبر ویلیفئر کونسل کے چیئرمین /وزیر مملکت جناب سنیل بھرالا کی موجودگی میں منعقد اختتامی تقریب اور اعلی ترین نمائش ایوارڈ کی تقسیم کے ساتھ کل شام 52واں آئی ایچ جی ایف –دہلی میلہ اختتام پذیر ہوا۔ انہوں نے بہترین ڈیزائن اور نمائش کے لئے اجے شنکر اور پی این سوری میموریل ایوارڈز تقسیم کئے اور میلے کی وسیع نمائش وہ دستکاری صنعت کے امکانات اور امید کے لئے اس میلے کی ستائش کے لئے اپنے خیالات ساجھا کئے۔اس تقریب میں ایکسپورٹ پرموشن فار ہینڈی کرافٹ کے چیئرمین جناب راج کمار مہلوترا، وائس چیئرمین جناب کمل سونی، ای پی سی ایچ کے ایگزیکٹیو ڈائریکٹر جناب آر کے ورما، اور ای پی سی ایچ کی انتظامیہ کمیٹی کے ممبران، ایوارڈ حاصل کرنے والے اور دیگر شرکا ء بھی موجود تھے۔
ڈاکٹر سید ظفر اسلام نے اپنے خطاب میں ایوارڈ حاصل کرنےو الوں کو مبارک باد دی اور ان کی ایوارڈ کے لائق کوششوں کے لئے ان کی ستائش بھی کی۔ انہوں نے صنعت کاروں اور تیار کردہ مصنوعات کے برآمد کاروں کے ذریعہ حمایت یافتہ ملک کے باصلاحیت اور انتہائی ماہر کاریگروں اور دستکاروں کی طاقت کی ستائش کی جو آج بھارت کوصحیح پس منظر میں پیش کرتے ہیں۔’’معیاری کاریگر اس ملک میں ، اس ملک کی مٹی سے‘‘ٹیکہ کاری سنگ میل کے بارے میں گفتگو کرتے ہوئے انہوں نے کہاکہ کئی ممالک یقین نہیں کرسکتےکہ بھارت جیسا ترقی پذیر ملک غیر ممکن کو ممکن بناتے ہوئے اسے حاصل کرسکتا ہے۔ انہوں نے کہا کہ وزیراعظم کی ’’ووکل فار لوکل‘‘ اور ’’میک ان انڈیا‘‘ پہل مقامی برانڈوں کو عالمی سطح پر لے جانے کا منصوبہ ہے اور انہیں پروگراموں کے تحت نئے منصوبوں کا اعلان کیا جائے گا جس سے کاریگروں کو اور بھی زیادہ فائدہ ہوگا۔ انہوں نے ڈاکٹر راکیش کمار کی قیادت میں دستکاری شعبے کے لئے قابل ستائش اور قابل عمل کام کرنے کے لئے ای پی سی ایچ کی ستائش کی۔ ڈاکٹر اسلام نے صنعتوں کے اسٹیک ہولڈرز کو یقینی دلایا کہ انہیں اپنے کاروبار کے علاوہ کسی اور بات کی فکر کرنے کی ضرورت نہیں ہے۔ اس کاروبار کے لئے مناسب ماحول تیار کرنا سرکار کے ایجنڈے میں سب سے اوپر ہے۔
اترپردیش سرکار کے لیبر ویلیفئر کونسل کے چیئرمین /عزت مآب وزیر مملکت جناب سنیل بھرالا نے مقامی مصنوعات کی خرید کی اہمیت پر زور دیتے ہوئے کہا کہ چین سے برآمد کم سے کم کی جانی چاہئے۔ انہوں نے کہاکہ ’’اس دیوالی، ہمیں اپنے کاریگروں سے تحائف خریدنے چاہئیں تاکہ وہ بھی وبا کے بعد کی مدت میں پھل پھول سکیں۔ ہندستانی مصنوعات دلکش ہیں اور کوئی دوسرا بازار ان کا مقابلہ نہیں کرسکتا۔ ‘‘
ای پی سی ایچ کے چیئرمین جناب راج کمار ملہوترا نے وبا کے بعد شوکو ایک ساتھ منعقد کرنے میں میلے کے انعقادکاروں کو پیش آنے والے چیلنجرس کے بارے میں گفتگو کی۔ اسٹیک ہولڈرس کے ساتھ وسیع بات چیت کے بعد ای پی سی ایچ نے میلے کو جسمانی موجودگی کے ساتھ منعقد کرنے کا حوصلہ مند فیصلہ لیا۔ انہوں نے ڈاکٹر ظفر اسلام کے تئیں ممنونیت کا اظہار کیا جنہوں نے نہ صرف ان کی تشویش کو سنا بلکہ انہیں حل کرنے میں بھی اپنا تعاون دیا۔
اپنے خطاب میں ای پی سی ایچ کے ڈائریکٹر جنرل اور آئی ای ایم ایل کے چیرمین ڈاکٹر راکیش کمار نے ایک خریدار کا حوالہ دیتے ہوئے کہاکہ اس میلے کی کامیابی میں ایک بڑا پیغام دیا ہے کہ ’’بھارت ایک زبردست کامیابی کے ساتھ کھل گیا ہے‘‘ انہوں نے کووڈ ٹیکہ کاری میں 100 کروڑ کی حصولیابی حاصل کرنے پر وزیراعظم سے ممنونیت کا اظہار کرتے ہوئے کہاکہ اس اہم حصولیابی کے سبب ہوئی اس میلے کو اتنی کامیابی ملی۔
ای پی سی ایچ کے ایگزیکٹیو ڈائریکٹر جناب آر کے ورما ، نے کہاکہ 90 ملکو ں کے تقریباً 1250 غیر ملکی خریداروں اور 1100 سے زیادہ خرید مشاورت کاروں نے میلے کا دورہ کیا جس میں تقریباً 1850 کروڑ روپے کا کاروبار کیا گیا۔ امریکہ، برطانیہ، متحدہ عرب امارات، فرانس، جرمنی، نیدر لینڈ، آسٹریا، بیلجئم، گریس، اٹلی، سویڈن، روس، جاپان، آسٹریلیا، چین، سنگاپور،جنوبی افریقہ، اسرائیل، سعودی عرب، ترکی، کناڈا، برازیل اور کئی دیگر ممالک کے خریدار وں نے اس میلے کا دورہ کیا۔
میلے میں مصروف دنوں میں ایک سرخی کاروبار کی سرگرمی دیکھی گئی جس نے نمائش کاروں، خریداروں، منتظم کاروں، اور دیگر تمام اسٹیک ہولڈرز کے مورال میں اضافہ کیا۔ میلے میں اپنے تجربے سے ساجھا کرتے ہوئے ایک نمائش کار نے کہا کہ ای پی سی ایچ نے ہمیں ایک ایسا پلیٹ فارم دیا ہے جہاں ہم اپنے تعلقات قائم کرسکتے ہیں اور اس وقت اس میلے کا انعقاد کرنا چیلنج سے بھرا ہوا تھا لیکن جیسا کہ ہر شخص دیکھ سکتا ہے یہ بہت کامیاب رہا ہے۔ خریدار سورسنگ کے بارے میں سنجیدہ تھے اور کئی زمروں کے لئے امکانات ابھرے ہیں۔ کیونکہ وبا کے بعد متعدد خریداروں کی طرف سے مانگ آر ہی ہے ٹکاؤ اور ہاتھ سےبنی مصنوعات کا چلن بڑھ رہا ہے ۔ دنیا کے کئی حصوں میں سفری پابندیوں کے باوجود اس آئی ایچ جی ایف – دہلی میلے میں خریداروں کی بھیڑ غیر متوقع تھی۔
سویڈن کے ایک خریدار الیاس والبو، اس میلے کو ہندستانی سپلائرز کے لئے داخلہ دروازہ اور تحریک کا ذخیرہ قرار دیتے ہیں۔ انہوں نے کہا کہ میں 2005 سے اس میلے میں آرہی ہوں اس لئے میرے پاس مستقل سپلائر کی بنیاد ہے۔ وبا نے کاروبار کو متاثر کیا ہے لیکن اس میلے کے توسط سے سورسنگ جاری رہے گی۔
چار روزہ تقریب کے دوران میلے میں آنے والی اہم شخصیات میں سماجی انصاف اور تفویض اختیارات کے وزیر مملکت جناب رام داس اٹھاولے ، جل شکتی کے مرکزی وزیر جناب گجیندر سنگھ شیخاوت، صلاحیت سازی ، صنعت و الیکٹرانک اور اطلاعاتی ٹکنالوجی کے وزیر مملکت جناب راجیوچندر شیکھر ، بہار سرکار کے وزیر صنعت جناب سید شاہنوار حسین، کپڑا وزات کے سکریٹری جناب یو پی سنگھ ، ڈیولپمنٹ کمشنر  جناب سانتمنو اور دیگر اہم مہمان شامل تھے۔
اعلی ترین ڈسپلے ڈیزائن کے لئے اجے شنگر میموریل ایوارڈ متعدد مصنوعات زمروں جیسے سجاوٹی سامان اور تحائف  باتھ روم میں استعمال کی جانے والی اشیا، لیمپ اور روشنی کے ساتھ سازوسامان ، فرنیچر ، فرنیچر ہارڈ ویئر اور معاون سازو سامان ، موم بتیاں ، اگربتی،پوٹ پوری اور خوشبودار اشیا ، فیشن زیورات، اور معاون سازوسامان ، ہوم ٹیکسٹائل ، فرنشنگ اور فلور کورننگ، سمیت ہاؤس ویئر ، اور ای پی این ایس کچن ویئرا ور ہوٹل ویئر میں دیئے گئے ہیں۔
اعلی ترین ڈسپلے ڈیزائن کے لئے اجے شنکر میموریل کے ایوارڈ یافتگان یہ ہیں:
باتھ روم سازوسامان زمرہ
میسرز پریمئر کلیکشن، مرادآباد  جناب نیرج ڈھل اور محترمہ شیلی ڈھل کے ذریعہ وصول کیا گیا۔
موم بتیاں، اگربتی ، پوٹ پوری اور خوشبودار اشیا
میسرز بالا جی اگربتی کمپنی بنگلور جناب اشیش کےشاہ کے ذریعہ وصول کیا گیا۔
سجاوٹی سازوامانا ور تحائف 
-میسرزگوئل ایکسپورٹ دہلی جباب اشیش سنگھل، جناب کنشک گوئل اور جناب نمت گوئل کے ذریعہ وصول کیا گیا۔
-میسرز ساج، کٹک محترمہ ممتا کھیمکا کے ذریعہ وصول کیا گیا۔
فیشن جیولری، بیگ، اسکارف ، ٹائی اور معاون زمرہ
-میسرز شیلجا کیریشن نئی دہلی  -محترمہ شیلجا گوئل کے ذریعہ وصول کیا گیا۔
-میسررز راگھو ہوم فیشن پرائیوٹ لمیٹیڈ  سلو)محترمہ مہیما کے ذریعہ وصول کیا گیا۔
ہوم ٹیکسٹائل فرنشگن اورفلور کوررنگ
-میسرز کنوڈیا گلوبل پرائیوٹ لمیٹیڈ ، نئی دہلی  جناب وجے کنوڈیا اور اشونی کنوڈیا کے ذریعہ وصول کیا گیا۔
- میسرز نوکرہوم بیکانیر،  محترمہ سورانہ کے ذریعہ وصول کیا گیا۔
لیمپ اور لاٹنگ کٹیگری
-میسرز اوپلینز ڈیزائن غٓزی آباد  محترمہ شلپا ایم بدھی راجہ کے ذاریعہ وصول کیا گیا۔
-میسرز اشوکا انٹرنیشنل ایکسپورٹ مرادا آباد  جناب رشی راول کے ذریعہ وصول کیا گیا۔
ہاؤس ویئر ، ٹیبل ویئر ، کچن ویئر اور ہوٹل ویئر  زمرہ
-میسرز پریسیسو فیشن چنئی  جناب وکاس اگروال کے ذریعہ وصول کیا گیا۔
-میسرز بی ایم  مراد آباد  جناب راگھو جالان کے ذریعہ وصول کیا گیا۔
فرنیچر، فرنیچر ہارڈ ویئر اور گھریلو معاون سازومان
-میسرز منگلم آرٹس،جے پور،  جناب چیتن راوت کے ذریعہ وصول کیا گیا
-میسر آلیٹ آرٹ اینڈ کرافٹ ،جودھپور،  جناب سیلیش لیلی اور چراغ لیلی کے ذریع وصول کیا گیا۔
ای پی سی ایچ دنیا کے مختلف مراکز میں بھارت سے دستکاری برآمدات کو بڑھاوا دینے اور دستکاری سامان اور خدمات کی اعلی کوالٹی سے کامیاب سپلائر کی شکل میں غیر ممالک میں بھارت کی امیج پیش کرنے کے لئے ایک نوڈل ایجنسی ہے۔ رواں مالی سال کے اپریل سے ستمبر 22-2021 تک چھ مہینوں کے دوران پچھلے سال کی اسی مدت کے مقابلے 60.34 فی صد سے زیادہ اضافے کے ساتھ 15995.73 کروڑ روپے کا دستکاری سازوسامان کی برآمدات ہوئی ہے۔